Diari Oficial de la Generalitat Valenciana


Sumari del DOGV 3787, del 06-07-2000 (2000/5552)

RESOLUCIÓ de 21 de juny de 2000, de la Direcció General de Centres Docents, per la qual es resol la convocatòria d'ajudes econòmiques per a les escoles de música dependents de corporacions locals o d'altres entitats sense intenció de guany per a l'exercici 2000.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3787

Data del DOGV
:   06-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5552


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 21 de juny de 2000, de la Direcció General de Centres Docents, per la qual es resol la convocatòria d'ajudes econòmiques per a les escoles de música dependents de corporacions locals o d'altres entitats sense intenció de guany per a l'exercici 2000. [2000/X5552]
  
Per Ordre de 19 de gener de 2000, de la Conselleria de Cultura, Educació i Ciència, van ser convocades ajudes econòmiques per a les escoles de música dependents de corporacions locals o d'altres entitats sense intenció de guany per a l'exercici 2000 (DOGV núm. 3.679, de 2 de febrer).
  
Examinades les sol·licituds d'ajudes presentades per les corporacions locals i entitats sense intenció de guany i la documentació que s'indica com a preceptiva en la base quarta de l'annex I de la citada ordre, una vegada que les direccions territorials de Cultura i Educació han tramitat els expedients i la Inspecció Educativa ha emés els informes corresponents.
  
Vista la proposta de concessió i denegació de les ajudes que eleva la comissió creada a este efecte, en compliment d'allò preceptuat en la base sexta de la citada ordre de convocatòria.
  
Conformement amb la disposició final primera i la base octava de l'Ordre de 19 de gener de 2000, així com el contingut del Decret 86/1999, de 30 de juliol, modificat pel Decret 234/1999, de 23 de desembre, del Govern Valencià, pel qual s'establix el Reglament Orgànic i Funcional de la Conselleria de Cultura, Educació i Ciència, la Direcció General de Centres Docents, per delegació del conseller de Cultura i Educació, resolc:
  
Primer
  
Aprovar la concessió de subvencions per a l'exercici 2000 a les escoles de música dependents de corporacions locals i d'entitats sense intenció de guany, pels imports indicats en l'annex I.
  
Segon
  
Aprovar condicionalment la concessió de la subvenció per a l'exercici 2000 a les escoles de música que figuren en l'annex II, pels imports que s'hi indiquen. L'efectivitat de dita subvenció queda condicionada, en este cas, a l'efectivitat del canvi de titularitat instat per les escoles de música beneficiàries prèviament a la resolució d'esta convocatòria, i tramitat per la Direcció General de Centres Docents a través del corresponent expedient administratiu.
  
Tercer
  
Denegar les sol·licituds de subvenció a les escoles de música assenyalades en l'annex III, pels motius que s'hi indiquen.
  
Quart
  
El pagament de les ajudes quedarà condicionat al compliment pels beneficiaris de l'obligació de justificació que haurà de realitzar-se conformement al que s'establix en la base onze de l'Ordre de 19 de gener de 2000. Els beneficiaris podran presentar la justificació de la subvenció fins al 31 d'octubre de 2000 segons el que es preveu en l'apartat 2 de la citada base.
  
En cas en què no es presente la justificació en el termini indicat, el beneficiari perdrà el dret a la subvenció en compliment d'allò que disposa l'apartat 5 de la base dotze de l'Ordre de 19 de gener de 2000.
  
Quint
  
El pagament de les subvencions a les escoles de música es farà a càrrec de la dotació pressupostària de la línia de subvenció 405 de la secció, servei i programa 98.11.359.78 d'Ensenyament Secundari i de Règim Especial del Pressupost de la Generalitat Valenciana per a l'exercici 2000, segons el que s'establix en l'article segon de la citada ordre.
  
El règim de pagament de dites subvencions s'ajustarà a allò establit per la base deu de l'Ordre de 19 de gener de 2000.
  
Les entitats sense intenció de guany beneficiàries podran sol·licitar opcionalment, fins al 15 de setembre de 2000, la concessió d'una bestreta equivalent al 40% del total de la subvenció concedida, sempre que, juntament a dita sol·licitud, s'acompanye la documentació assenyalada en la base deu de l'Ordre de 19 de gener de 2000.
  
DISPOSICIÓ FINAL
  
Segons el que s'establix en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrá interposar un recurs potestatiu de reposició, o bé directament un recurs contenciós administratiu, en els terminis i davant els òrgans assenyalats a continuació:
  
a) El recurs potestatiu de reposició haurà de ser interposat davant el conseller de Cultura i Educació, en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana.
  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana, en el termini de dos mesos, o deu dies si s'opta per seguir el procediment per a la protecció dels drets fonamentals de la persona, comptadors els dos des de l'endemà de la publicació de la present resolució en el Diari Oficial de la Generalitat Valenciana.